Diari Oficial de la Generalitat Valenciana


Sumari del DOGV 4824, del 20-08-2004 (2004/8739)

ORDE de 7 de juliol de 2004, de la Conselleria de Cultura, Educació i Esport, per la qual es resolen els expedients de modificació i d'accés als sistemes de finançament de les unitats d'educació infantil (segon cicle) dels centres de titularitat de les corporacions locals, altres administracions publiques i de titularitat privada concertats en ensenyament bàsic, per al curs 2004/2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4824

Data del DOGV
:   20-08-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/8739


Data del document
:   07-07-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * centre d'ensenyament
    * ensenyament privat

ORDE de 7 de juliol de 2004, de la Conselleria de Cultura, Educació i Esport, per la qual es resolen els expedients de modificació i d'accés als sistemes de finançament de les unitats d'educació infantil (segon cicle) dels centres de titularitat de les corporacions locals, altres administracions publiques i de titularitat privada concertats en ensenyament bàsic, per al curs 2004/2005. [2004/8739]
  
Les sol'licituds per al finançament d'unitats corresponents al nivell d'Educació Infantil (segon cicle) han sigut formulades pels titulars dels centres docents.
  
En les direccions territorials de Cultura, Educació i Esport han tramitat els expedients de sol'licitud. La Inspecció Educativa i els directors territorials de Cultura, Educació i Esport han emés els informes preceptius, així com les Comissions Territorials de Concerts, en l'àmbit de les seues competències.
  
La Direcció General d'Ensenyament, després, de l'audiència prèvia als interessats, ha elevat la proposta corresponent al conseller de Cultura, Educació i Esport.
  
Ateses les consignacions pressupostàries en la línia de subvenció per al finançament amb fons públics dels ensenyaments d'Educació Infantil i Primària impartits als centres docents privats acollits al règim de concerts.
  
De conformitat amb la Llei Orgànica 1/1990, de 3 d'octubre, d'Ordenació General del Sistema Educatiu; la Llei Orgànica 10/2002, de 23 de desembre de Qualitat de l'Educació; el Reial Decret 827/2003, de 27 de juny, pel qual s'estableix el calendari d'aplicació de la nova ordenació del sistema educatiu, establida per la Llei de Qualitat de l'Educació; el Reial Decret 1318/2004, de 28 de juny, pel qual es modifica el Reial Decret 827/2003, de 27 de juny i l'Orde de 16 de novembre de 2000 (DOGV de 21 de novembre) de la Conselleria de Cultura i Educació, per la qual es regulen els sistemes de finançament que han de regir el sosteniment amb fons públics de les unitats corresponents al segon cicle d'Educació Infantil de què disposen els centres de titularitat de les corporacions locals, d'altres administracions públiques i de titularitat privada concertats en ensenyament bàsic, modificada per les Ordes de 17 de gener de 2001 (DOGV de 24 de gener) i de 7 de gener de 2002 (DOGV de 14 de gener).
  
Fent ús de les atribucions que em conferix l'article 35 de la Llei de Govern Valencià.
  
ORDENE
  
Primer
  
Estimar o desestimar, segon el que s'establix per a cadascun dels casos en l'Annex, les sol'licituds de modificació i accés al sistema de finançament de les unitats del nivell d'Educació Infantil (segon cicle), formulades pels titulars dels centres pel curs 2004/2005.
  
Segon
  
Els titulars dels centres privats beneficiaris d'una resolució totalment o parcialment estimatòria d'un expedient d'incorporació al règim de concerts econòmics singulars o la seua modificació, hauran d'acreditar, amb caràcter previ a la firma del corresponent document administratiu amb la Conselleria de Cultura, Educació i Esport, que continuen mantenint la titularitat del centre i que es troben al corrent de les seues obligacions tributàries i davant la Seguretat Social.
  
1. La documentació a aportar, que acredite l'existència de la persona física o jurídica i la circumstància que esta és la titular del centre docent haurà de ser la següent:
  
1.1 Fotocòpia compulsada de la Targeta de Persones Jurídiques i Entitats en General, en què conste el codi d'identificació fiscal (CIF) de l'entitat. En el cas que el titular siga una persona física, hi caldrà aportar fotocòpia compulsada del DNI.
  
1.2. Certificació actualitzada, (amb un màxim d'antelació d'un mes respecte al moment de la presentació), de la Tresoreria General de la Seguretat Social, acreditativa de la inscripció de l'empresa en la Seguretat Social, amb indicació del nombre de treballadors donats d'alta i en la qual hauran de coincidir les dades de l'empresa amb les del titular del centre docent.
  
2. La documentació per a efectuar l'acreditació relativa al fet que el titular del centre es troba al corrent de les seues obligacions tributàries i davant la Seguretat Social haurà de ser la que en cada moment establisca la Conselleria d'Economia, Hisenda i Ocupació fent ús de les seus competències. Així, i en concordància amb els articles 13, 14 i 15 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, la documentació que cal presentar amb eixa finalitat és la següent:
  
2.1 Certificació actualitzada de l'administració de la Seguretat Social corresponent, acreditativa del fet que l'entitat titular es troba al corrent de les seues obligacions de Seguretat Social.
  
2.2. Certificació actualitzada de l'Agència Estatal d'Administració Tributària, acreditativa del fet que l'entitat titular es troba al corrent de les seues obligacions tributàries amb la hisenda estatal.
  
2.3 Certificació actualitzada de la Conselleria d'Economia, Hisenda i Ocupació de la Generalitat Valenciana, acreditativa del fet que l'entitat titular es troba al corrent de les seues obligacions tributàries amb la hisenda autonòmica valenciana.
  
2.4. Últim rebut de l'Impost sobre Activitats Econòmiques referent a l'epígraf corresponent a l'activitat d'ensenyament o, si no se'n disposa, el document d'alta en el citat impost i epígraf. En cas d'haver-ne sigut declarat exempt, caldrà aportar la resolució emesa per l'òrgan corresponent on es reconega la mencionada exempció.
  
Transcorregut un mes des de la publicació o notificació de l'orde, per la qual s'estima totalment o parcialment la sol'licitud d'un centre de modificació o accés als sistemes de finançament d'Educació Infantil (segon cicle), sense haver presentat sense causa justificada l'anterior documentació, la titularitat del centre perdrà el dret a la subscripció del corresponent document administratiu, sense perjudici que puga tornar a iniciar un nou expedient en temps i forma, per a qualsevol altre curs acadèmic posterior.
  
Tercer
  
Les incorporacions i modificacions que s'acorden per la present orde, hauran de formalitzar-se en els corresponents documents administratius, segons els models aprovats per l'Orde de la Conselleria de Cultura i Educació de 16 de novembre de 2000 (DOGV de 21 de novembre), modificada per les Ordes de 17 de gener de 2001 (DOGV de 24 de gener) i de 7 de gener de 2002 (DOGV de 14 de gener) o en documents annexos, al seu cas, en el mes següent a la publicació o notificació de dita orde, a les dependències de la direcció territorial corresponent. A tal efecte, els directors territorials de Cultura, Educació i Esport hauran de notificar a les persones interessades el dia i l'hora en què hagen de subscriure el document administratiu, que haurà de ser firmat pel director territorial de Cultura, Educació i Esport corresponent i el titular del centre docent privat o persona que n'exercisca la representació legal.
  
Si el titular del centre docent, sense causa justificada, no subscriu el document administratiu el dia notificat, perdrà el dret.
  
Disposició addicional
  
Les resolucions dels expedients de modificació i accés als sistemes de finançament d'unitats d'Educació Infantil (segon cicle), contingudes en la present orde, es notificaran als interessats, es publicaran en el Diari Oficial de la Generalitat Valenciana i s'inscriuran en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Esport en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 7 de juliol de 2004
  
El conseller de Cultura, Educació i Esport